**Dansk Pointer Klubs bestyrelsesmøde**

**Tirsdag den 12. September 2017 på Qvistgaard**

**Dagsorden**

**1.Fastsættelse af endelig dagsorden**

Dagsorden godkendt.

**2. Underskrift af referat fra de sidste møder**

**3. Siden sidst – efterretninger fra formanden**

Formanden berettede fra sidste FJD møde og kunne fortælle at det nye oplæg til en ny struktur for de stående racer er blevet godt modtaget. Christian Johansen har leveret et fornemt stykke arbejde og samarbejdet med Ole Dahl Madsen samt alle øvrige klubber kører rigtig fint.

Det nye forslag sigter på, at reducere dobbeltarbejdet mellem FJD og DJU og der arbejdes videre med forslaget.

**4. Evaluering af Familiedag 2017 i Skive**

Familiedagen var igen i år et flot arrangement og Erik Aarø og resten af holdet havde alt på plads til en god weekend.

Der var omkring 30 deltagere og bestyrelsen vil gerne opfordre alle medlemmer til at støtte op omkring familiedagen, da den er med til at binde vores klub sammen.

Det blev diskuteret om familiedagen måske burde ligge senere … eventuelt første weekend i August.

**5. Hovedprøve 2018 (100 års Jubilæum)**

Program:

**Tirsdag den 3. April (Holbæk)**: Kvalitets klasser UK/ÅK og unghunde grandprix for alle engelske racer. Deltagende hunde skal være præmieret med 1 UK. Hunde der er start berettiget til Dansk Jagthunde Derby 2018 kan stilles.

**Onsdag den 4. April (Holbæk)**: Kvalitets klasser UK/ÅK og International vinderklasse for alle engelske racer. Der uddeles Cacit og Reserve Cacit. Der vil være præmieuddeling for Unghunde Grandprix og Vinderklassen på Holbæk Strandhotel.

**Torsdag den 5. April (Holbæk):** Jubilæums udstilling. Der inviteres en udenlandsk dommer. Torsdag eftermiddag flytter hovedprøven standkvarter til Vissenbjerg Storkro på Fyn.

**Fredag den 6. April (Vissenbjerg):** Kvalitetsklasser UK og ÅK. Der holdes generalforsamling kl. 20.00.

**Lørdag den 7. April (Vissenbjerg):**  Kvalitetsklasser UK og ÅK. Herudover vil der være UKK for alle unghunde med 1. præmie Efter UKK vil der være matchning for alle UK og ÅK hunde med 1. præmie.

**Søndag den 8. April (Vissenbjerg):** Kvalitetsklasser i UK og ÅK og International vinderklasse. Om eftermiddagen vil der være præmieoverrækkelse for vinderklassen og afslutning på Ørnfeldt Gods.

**Jubilæums bog**

Jubilæums bogen skrider planmæssigt frem og Niels Mølgaard og Bent Olsen er som sædvanlige driftsikre, når det gælder indhold og billeder. En stor tak til dem begge for den fine indsats.

**Ændrede regler for matchning ved hovedprøven 2018:**

For at sikre, at flest mulige unghunde kan deltage i matchning flyttes den til lørdag efter UKK.

**Ændrede regler for UKK ved hovedprøven i 2018:**

Reglerne ændres, så alle hunde som er start berettigede til Dansk Jagthunde Derby i forhold til alder kan deltage i UKK. Der stilles stadig krav til 1 UK præmiering for hunden men nu er der ikke længere krav om en 1. UK samme forår som UKK for hunde der er fyldt 2 år på dagen.

(hjemmesiden opdateres med de nye regler).

Lars Bæk er ved at planlægge amerikansk lotteri. Lodder vil kunne købes allerede fra efteråret. Der bliver også mulighed for betaling via mobile pay.

Der arbejdes på store flotte præmier.

Formanden bestiller nyt flag til Jubilæum.

**6. Familieweekenden 2018**

Familieweekenden afholdes i Terkesbøl hos Allan Bredsgaard den første weekend i Juni (1. – 3. Juni). Flemming Sørensen og Allan Bredgaard bliver ankermænd på prøven.

Der vil være hytter og mulighed for campingvogn.

**7. DPK’s efterårsvinderklasse 2017**

Efterårs vinderklassen bliver holdt på Fyn den 24. September.

Ordførende dommer: Lars Nielsen. Herudover er inviteret Frede Nielsen og John Bak.

Info:

Mødested: Salbrovadhallen , Salbrovad 30
Mødetid: Kl. 08:00
Der er mulighed for køb af morgenmad.
Frokost Salbrovadhallen
Præmieoverrækkelse og afslutning vil være i jagthytten på Johan Ranzausvej 7 5610 Assens
For yderlig info. Alex Nissen mobil 40434850

**8. DPK’s efterårsvinderklasse 2018**

Efterårsvinderklassen bliver holdt på Borupgaard og Gl. Toftegaard. Denne prøve kører over 2 dage.

1. dag Racedyst i Brugsklasse
2. dag Vinderklasse for Pointere

Den første dag er der uformel middag på Gammel Toftegaard, hvor DPK er vært for deltagere og dommere. Datoen er ikke fastlagt endnu.

**9. Nordisk Match 2018, Kongsvoll og NPK’s 110 års Jubilæum**

Christian Johansen er holdleder og holder tale ved festmiddagen.

DPK tager en gave med til Norsk Pointer klub.

Følgende hunde er udtaget:

Astrups Loke med Christian Johansen, Astrups Rik med Erik Aarø, astrups Gama med Aage Christiansen, Spurvfugldalens Quincy med Lasse Weberg

Bestyrelsen ønsker hele holdet held og lykke.

**10. Vintermøde 2018**

Indholdet på vintermødet blev diskuteret. Jan Koch foreslog, at vi kunne få nogle nye hundeførere til at fortælle lidt om, hvordan de dresserer hund.

Jan Koch vil tage kontakt til mulige emner.

**11. Årbog 2018**

Årbogen er sikret for 2017 og 2018. 2018 bliver uden Irsk Setter Klub.

Herefter tager vi bogen op til fornyet overvejelse.

**12. Økonomi**

Økonomien er sund og bestyrelsen er glad for at Anny Diederichsen har styr på økonomien.

Sekretæren vil sikre at obligationer sælges, så der er penge nok til prøven. Alex Nissen har sikret at reglerne i forhold til fundats bliver overholdt.

**13. Fremtidsudvalget/mentorordning**

Det er en stor succes. Bestyrelsen glæder sig over, at de nye medlemmer trives og bliver en del af klubbens arrangementer.

Bestyrelsen takker de mange som hjælper … blandt andet Anne B. Hansen, Peter Due, Niels E. Pedersen, Thomas Kristensen, Carlo Nørtoft og Mette B. Hansen.

**14. Hjemmesiden**

Igen blev hjemmesiden diskuteret indgående og der er både ris og ros fra medlemmerne. Medlemmerne må gerne komme med forslag, hvis der er gode ideer til, hvad vi kan gøre bedre.

Der var ikke enighed i bestyrelsen om den nye hjemmeside er god nok eller ikke. Formanden bad Alex nissen se på, hvilke andre muligheder klubben har.

Herefter må bestyrelsen vurdere, hvad der bedst tjener klubbens interesser på næste bestyrelsesmøde.

**15. Apporterings prøver**

Alle apporteringsprøver løb rundt i år. Tak til alle arrangører for flot arbejde i hele landet.

**16. Næste bestyrelsesmøde**

Næste bestyrelsesmøde holdes 28. Januar 2018. Måske bliver det rykket frem.

**17. Evt.**

Flot at der er arrangeret træning med fældning af fugl hos Alex Nissen og Allan Bredgaard. Bestyrelsen er glade for den fine opbakning med 10 deltagende Pointere.

Vi kunne godt bruge flere Pointer dommere. Medlemmer der har lyst må gerne melde sig. Der starter nyt hold til Februar 2018.

Der har igen været heftig debat på de sociale medier. Formanden henstillede til, at medlemmer af Pointer klubbens bestyrelse ikke deltager direkte med kritik af andre medlemmer på de sociale medier. Det er ikke i orden, da man som bestyrelsesmedlem også repræsenterer Pointer klubben.